#
Inačica 4.5

Semantička osobna platforma za objavljivanje

## Prvo ono najvažnije

Dobro došli. WordPress je za mene vrlo poseban projekt. Svaki programer i suradnik dodaje nešto jedinstveno u njega, i zajedno smo stvorili nešto prelijepo. Ponosan sam što sam dio toga. Tisuće sati su utrošene u WordPress i mi ga stalno nastojimo učiniti još boljim, svaki dan. Hvala vam što ste WordPress učinili dijelom vašeg svijeta.

— Matt Mullenweg

## Instalacija: Poznata petominutna instalacija

1. Raspakirajte paket u praznu mapu i prenesite sve na server.
2. Otvorite wp-admin/install.php u vašem web pregledniku. Instalacija će vas provesti kroz proces popunjavanja vaše `wp-config.php` datoteke s detaljima za povezivanje s bazom podataka.
   1. Ako zbog nekog razloga ovo ne funkcionira, ne brinite. Ne funkcionira uvijek na svim web hostovima. Otvorite `wp-config-sample.php` u nekom uređivaču teksta kao što su WordPad ili neki slični i unesite detalje za povezivanje s vašom bazom podataka.
   2. Snimite datoteku kao `wp-config.php` i prenesite ju na server.
   3. Otvorite wp-admin/install.php u vašem web pregledniku.
3. Nakon što je konfiguracijska datoteka namještena, instalacija će postaviti tablice potrebne za vaš blog. Ako se pojave greške, još jednom provjerite vašu `wp-config.php` datoteku, i pokušajte ponovno. Ako ponovno dođe do greške, molimo vas posjetite forume podrške sa što više prikupljenih podataka o pojavljenim pogreškama.
4. Ako niste upisali lozinku, zapamtite lozinku koja će vam biti dodijeljena. Ako niste upisali korisničko ime, ono će biti `admin`.
5. Nakon toga, instalacija bi vas trebala usmjeriti na stranicu za prijavu. Prijavite se s korisničkim imenom i lozinkom koje ste izabrali tijekom instalacije. Ako je lozinka generirana za vas, onda možete kliknuti na “Profil” kako bi promijenili lozinku.

## Nadogradnja

### Upotreba automatske nadogradnje

Ako nadograđujete s inačice 2.7 ili novije, možete upotrijebiti automatsku nadogradnju:

1. Otvorite wp-admin/update-core.php u vašem web pregledniku i slijedite upute.
2. Očekivali ste možda više? To je sve!

### Ručna nadogradnja

1. Prije nego što bilo što nadogradite, obavezno napravite backup svih datoteka koje ste možda mijenjali, kao što je `index.php`.
2. Obrišite vaše stare WordPress datoteke, sačuvajte samo one koje ste mijenjali.
3. Prenesite nove datoteke.
4. Usmjerite vaš web preglednik na /wp-admin/upgrade.php.

## Migracija s drugih sistema

WordPress podržava uvoz s velikog broja sistema. Prvo trebate instalirati i pokrenuti WordPress onako kako je to objašnjeno iznad, prije korištenja naših uvoznih alata.

## Sistemski zahtijevi

- PHP inačica 5.2.4 ili novija.
- MySQL inačica 5.0 ili novija.

### Sistemske preporuke

- PHP inačica 5.6 ili novija.
- MySQL inačica 5.6 ili novija.
- Imati mod_rewrite Apache modul.
- Veza prema wordpress.org na vašoj web stranici.

## Izvori na internetu

Ako imate bilo kakvih pitanja na koja ne možete naći odgovore u ovom dokumentu, molimo vas da pogledate brojne WordPressove izvore na internetu:

WordPress Codex
  Codex je WordPress enciklopedija. To je najbolji dostupan izvor informacija vezanih za WordPress.
WordPress Blog
  Ovdje ćete pronaći najnovije nadogradnje i vijesti vezane za WordPress. Svježe WordPress vijesti se pojavljuju na vašoj administrativnoj nadzornoj ploči.
WordPress Planet
  WordPress Planet vam donosi vijesti i članke s svih WordPress blogova širom weba.
WordPress forumi podrške
  Ako ste tražili svugdje i još ne možete pronaći odgovor, forumi podrške su vrlo aktivni i imaju veliku zajednicu koja je spremna pomoći. Da biste im pomogli u rješavanju vašeg problema napišite opisiv naslov teme i što više detalja o vašem problemu.
WordPress IRC kanal
  Postoji i online kanal za čavrljanje koji se koristi za raspravu između ljudi koji koriste WordPress i povremeno za teme podrške. Ova wiki stranica trebala bi vas usmjeriti u pravom smjeru. (irc.freenode.net #wordpress)

## Završne bilješke

- Ako imate ikakve prijedloge, ideje, komentare ili ste (khmm!) pronašli pogrešku, pridružite nam se na forumima podrške.
- WordPress ima robustan dodatak (plugin) API koji čini proširivanje koda lakim. Ako ste razvojni programer i zainteresirani ste za korištenje ove mogućnosti molimo vas da pogledate dokumentaciju o dodacima (plugin) u Codexu. Ne bi trebali mijenjati bilo koji dio koda jezgre.

## Širite ljubav

WordPress nema višemilijunski vrijednu marketing kampanju ili poznate sponzore, ali imamo nešto puno bolje—vas. Ako uživate u korištenju WordPressa molimo vas da to uzmete u obzir i kažete o tome prijatelju, pomognete u postavljanju WordPressa nekome tko o tome manje zna nego vi, ili pisanju autoru nekog medijskog članka koji nas je previdio.

WordPress je službeni nastavak b2/cafélog, kojeg je stvorio Michel V. Rad su nastavili WordPress razvojni programeri. Ako želite poduprijeti WordPress, molimo razmislite o donaciji.

## Licenca

WordPress je besplatan softver, i izdan je pod uvjetima GPL inačice 2 ili (po mogućnosti) nekoj novijoj inačici. Pogledajte licenca.txt.